නවතම ලෝහ වර්ගයක් වන පැලේඩියම් නමැති ලෝහය නීති විරෝධී ලෙස මෙරටට රැගෙන ඒමට උත්සහ කළ පුද්ගයෙකු කටුනායක ගුවන් තොටුපලේදී අත්අඩංගුවට ගෙන තිබෙනවා.හොංකොං සිට පැමිණි ශ්‍රීලන්කන් ගුවන් සේවයට අයත් ගුවන් යානයකින් මෙම පුද්ගලයා අද අලුයම මෙරටට පැමිණ ඇති බවයි වාර්තා වන්නේ.ඔහුගේ ගමන් මල්ලේ සඟවා තිබියදී පැලෑටියම් ග්‍රෑම් 618ක් ගුවන් තොටුපල රේගු නිලධාරීන් විසින් සොයාගෙන ඇති අතර එහි වටිනාකම රුපියල් ලක්ෂ 20ක් පමණ වන බවයි ගුවන්තොටුපල අප වාර්තාකරු කියා සිටියේ.අභරණ සහ වාහනවල අමතර කොටස් සැකසීම වෙනුවෙන් රත්‍රං වලට සමාන වටිනාකමකින් යුත් පැලේඩියම් නමැති මෙම ලෝහය යොදා ගන්නා බව සඳහන්.පැලේඩියම් ලෝහය මෙලෙස නීතිවිරෝධී ලෙස ගුවන් මගින් ශ්‍රී ලංකාවට රැගෙන ඒමේදී හමුවූ පළමු අවස්ථාව මෙය බවයි රේගුව සඳහන් කළේ.